Bundestag
Der Bundestag je savezni parlament Savezne Republike Njemačke sa sjedištem u zgradi Reichstaga u Berlinu. U političkom sistemu Njemačke je jedini upravni organ, koji se na izborima bira direktno od građana državljana Njemačke. Zakonom propisani broj članova parlamenta je 598. Stvarni broj, zbog prelaznih i kompenzacijskih mandata je obično veći. Upravni period njemačke skupštine traje četiri godine. Članovi skupštine mogu se udruživati u frakcije ili parlamentarne grupe, te time dobijaju poseban status u organizacionom procesu odlučivanja. Parlamentom presjedava predsjednik parlamenta. Ukupan broj članova 20. saziva Bundestaga je 736, a predsjednik je Bärbel Bas, član Socijaldemokratska partija Njemačke (SPD). Po službenom protokolu, prvu sjednicu novog saziva njemačkog parlamenta otvara predsjednik prošlog saziva. Bundestag ima zakonodavnu funkciju, odnosno donosi savezne zakone, mijenja Osnovni zakon Savezne Republike Njemačke (njem: Grundgesetz für die Bundesrepublik Deutschland) i Ustav. U nekim slučajevima je potrebna odluka i drugog doma tzv. Saveznog savjeta (njem:Bundesrat) Bundesrat potvrđuje međudržavne ugovore, kao i ugovore sa međunarodnim organizacijama, te donosi državni proračun. Po apsolutnom većinskom pravu bira predsjednika vlade, te suučestvuje u izboru predsjednika Njemačke, saveznih sudija i drugih izvršnih organa Njemačke, te odlučuje o upotrebi Njemačke vojske (njem:Bundeswehr). Politička važnost parlamenat je u zadaći informiranja građanja, te razmatranju njihovih zahtjeva. Njemačkom parlamentu je po nomenklaturi Njemačke pošte dodijeljen poštanski broj 11011.